Caledon is 'n dorp in die Wes-Kaap aan die voet van die Klein Swartberg, 125 km oos-suidoos van Kaapstad en 72 km noordwes van Bredasdorp. Die dorp is 244 meter bo seespieël aan die N2 nasionale pad tussen Kaapstad en Port Elizabeth geleë in 'n distrik, algemeen bekend as die Overberg, wat bekend is om sy pragtige natuurtonele en die staalfontein. Dit is wêreldberoemd om sy groot verskeidenheid heide, protea en ander veldblomtipes. Daar is ook 'n casinokompleks op die dorp. Sedert Februarie 2014 produseer die windplaas, Dassiesklip, omtrent 5 km wes van Caledon, ook hernieubare energie aan die hoofkragtoevoer.
Caledon se stadsaal
Caledon se ligging in Wes-Kaap
Koördinate: 34°13′48″S 19°25′42″O﻿ / ﻿34.23000°S 19.42833°O﻿ / -34.23000; 19.42833Koördinate: 34°13′48″S 19°25′42″O﻿ / ﻿34.23000°S 19.42833°O﻿ / -34.23000; 19.42833
18,06 km² (7 vk m)
721/km² (1 867,4/myl2)
Munisipaliteit (1) — Die munisipaliteit het jare lank die graaf van Caledon se persoonlike wapen gebruik, nl Gedeel, silwer en swart, 'n keper vergesel in die skildvoet van 'n wassenaar albei van die een in die ander; 'n blou vrykwartier belas met 'n goue harp. Bo die wapen was 'n Britse graaf se kroon; die skildhouers was 'n meermin en 'n olifant.
Afdelingsraad — Caledon se afdelingsraad (d.w.s die plaaslike owerheid vir die landelike gebiede buite die dorpsgrense) het in 1986 'n wapen by die Buro vir Heraldiek geregistreer : Gedeel, swart en silwer, regs 'n regopgeplaaste koringaar, ook silwer, en links 'n afgesnede ramskop van natuurlike kleur. Die helmteken was 'n speldekussingblom; die skildhouers was 'n eland en 'n olifant; en die wapenspreuk was "E mari e terris".
Munisipaliteit (2) — Die munisipale raad het in 1991 'n wapen by die Buro geregistreer : Gedeel, silwer en swart, 'n keper, in die skildvoet vergesel van 'n regopgeplaaste koringaar, albei van die een in die ander. Die helmteken, skildhouers en wapenspreuk was dieselfde as die afdelingsraad s'n.
Sewe fonteine met staalwater bereik die oppervlak op min of meer dieselfde plek. Ses se temperatuur is sowat 50 grade Celsius, terwyl die sesde se water koud is. Die fontein lewer 900 000 liter water per dag. Die water is ysterdraend en bevat ook nog ander opgeloste minerale en bevat volgens oorlewering genesende kragte.
↑ 1,0 1,1 1,2 1,3 “Hoofplek Caledon”. Sensus 2011.
↑ Edwards, J. (1979). Our Heritage.
Wikimedia Commons bevat media in verband met Caledon, Western Cape.
'n Foto van die spa voor dit afgebrand het.
Ontsluit van "https://af.wikipedia.org/w/index.php?title=Caledon&oldid=1781606"
Last edited on 6 September 2018, at 22:08